यह माताओं के लिए सबसे बड़ी चुनौती होती है। मेरी लड़की को खाने की अधिकांश चीज़ें पसंद नहीं थीं और इसलिए, मुझे उसे खाना खिलाने के लिए कई तरीके अपनाने पड़े। चूंकि उसे दूध पसंद नहीं था इसलिए मैं उसे खीर, श्रीखंड, चीज़ व पनीर आदि खिलाती थी। यह समस्या तब और बढ़ जाती है, जब बच्चे बीमार होते हैं। मेरी कोशिश यह रहती थी कि वो थोड़े-थोड़े अंतराल से कुछ न कुछ खाते रहें। परंतु उन्हें खाने के लिए राज़ी करना बड़ा मुश्किल काम था। कभी मैं उन्हें सब्ज़ी के पराठे खिलाती तो कभी कटलेट बनाकर उनके पेट में सब्जियां पहुंचाने की कोशिश करती। उन दोनों को दाल बहुत पसंद थी इसलिए पालक-दाल का हमेशा स्वागत होता था। एक बार मैंने अपनी लड़की को ‘पोपेय द सेलरमेन’ की कहानी सुनाई कि कैसे वो पालक खाकर ताकतवर बन गया और यह कि पालक खाने से वो भी ताकतवर बन सकती है। तब से वह पालक बहुत पसंद करने लगी। घर पर बने फ्रूट शेक, बच्चों को दूध और फल खिलाने का मेरा माध्यम रहे हैं। मैं कार्नफ्लेक्स में शक्कर की जगह कुटे हुए खजूर डालती थी और यह उन्हें बहुत पसंद आता था।